b'\n_START_ARTICLE_\nOrganska spojina\n_START_PARAGRAPH_\nOrganske spojine so velik razred spojin, ki vsebujejo ogljik. Iz zgodovinskih razlogov sem ne uvr\xc5\xa1\xc4\x8damo karbonatov, enostavnih ogljikovih oksidov in cianidov ter ogljikovih alotropov (npr. diamanta)._NEWLINE_Razdelitev na organske in anorganske ogljikove spojine tako ni povsem natan\xc4\x8dna in se uporablja predvsem zaradi tradicije, \xc5\xa1e vedno pa je uporabna vsaj za grobo klasifikacijo teh spojin. _NEWLINE_Ogljik je element IV skupine. Ima \xc5\xa1tiri zunanje elektrone in mu popolne zgradbe manjkajo \xc5\xa1e \xc5\xa1tirje elektroni. Zato se vedno ve\xc5\xbee s \xc5\xa1tiri vezmi. V organskih spojinah so lahko to vezi enojne, dvojne ali trojne. Za vse organske spojine je zna\xc4\x8dilno, da so to stabilne spojine ki na zraku samodejno ne oksidirajo._NEWLINE_S preu\xc4\x8devanjem organskih spojin se ukvarja organska kemija, z njihovo sintezo pa organska sinteza.'